গেরিইয়েরো এরোইকো
গেরিইয়েরো এরোইকো (স্পেনীয়: Guerillero Héroico; আ-ধ্ব-ব:[ɡeriˈʝeɾo eˈɾoiko]); বীর (গেরিলা) যোদ্ধা) আলবের্তো কোর্দা-র তোলা লাতিন আমেরিকার মার্কসবাদী বিপ্লবী চে গেভারা-র একটি প্রতিকৃতিমূলক আলোকচিত্র। আলোকচিত্রটি ৫ই মার্চ, ১৯৬০ তারিখে কিউবার হাভানা শহরে লা কনব্রে বিস্ফোরণের শিকারদের জন্য অনুষ্ঠিত একটি স্মরণসভায় তোলা হয়েছিল। এই আলোকচিত্রটি গেভারার পরবর্তী জীবনের কর্মকাণ্ড এবং শেষ পর্যন্ত তাঁর মৃত্যুদণ্ডের সাথে একত্রে মিলে ১৯৬০-এর দশকের শেষের দিকে তাঁকে এক সাংস্কৃতিক প্রতিভূ হিসেবে দৃঢ়-প্রতিষ্ঠিত করতে সাহায্য করেছিল। কোর্দা বলেছেন যে যেই মুহূর্তে তিনি ছবিটি তুলেছেন, সেই মুহূর্তে গেভারার মুখের অভিব্যক্তি দেখাচ্ছিল "পরম নিগূঢ়তা", রাগ এবং ব্যথা। বছর পরে, কোর্দা বলেন যে ছবিটি গেভারার দৃঢ় চরিত্র দেখিয়েছে। গেভারা ৩১ বছর বয়সী ছিলেন আলোকচিত্র তোলার সময়।